Peblig

Sant cynnar oedd Peblig (Lladin, Publicius) (fl. diwedd y 4g - dechrau'r 5g OC). Yn ôl traddodiad roedd yn un o feibion yr ymerawdwr Rhufeinig Macsen Wledig ac Elen Luyddog ferch Eudaf.T. D. Breverton, The Book of Welsh Saints (Cyhoeddiadau Glyn Dŵr, 2000).

Hanes a thraddodiad
Yn ôl traddodiad roedd Peblig yn frawd i Owain fab Macsen Wledig a  Cystennin (Constantinus). Cyfeiria Nennius (9g) at fedd Cystennin yng "Nghaer Seint".Arthur Morris (gol.), Nennius (Phillimore, 1980), pen. 25. Trosglwyddwyd y gistfaen i eglwys Llanbeblig ar orchymyn Edward I o Loegr yn 1283.

Cysegrir eglwys Llanbeblig, ger caer Rufeinig Segontium (Caernarfon) i Beblig. Mae hyn, ynghyd â'r ffaith fod ei enw yn Gymreigiad o'r enw personol Lladin Publicius, yn tueddu i gadarnhau'r cysylltiad Rhufeinig er na ellir profi ei fod yn fab i Elen a Macsen.

Dethlir gwylmabsant Peblig ar 3 Gorffennaf.

Cyfeiriadau

Gweler hefyd
Llyfr Oriau Llanbeblig

Categori:Cyfnod y Rhufeiniaid yng Nghymru
Categori:Caernarfon
Categori:Genedigaethau'r 4edd ganrif
Categori:Pobl o Arfon
Categori:Pobl y 5ed ganrif o Gymru
Categori:Seintiau o Gymru